મેઘાણી પોતાના સમયના અત્યંત લોકપ્રિય સાહિત્યકાર હતા એ હકીકત છે, પણ લોકપ્રિયતા મેળવવી એને તેમણે ક્યારેય પોતાનું લક્ષ્ય બનાવ્યું નહોતું. પોતે જે કાંઇ લખે-બોલે તે લોકગમ્ય રહે એ અંગે મેઘાણી સભાન રહ્યા હશે, પણ લોકપ્રિયતા મેળવવા માટે થઇને તેમણે ક્યારેય સસ્તો કે સહેલો રસ્તો લીધો નહોતો. ‘શબદના સોદાગરને’ કાવ્યમાં ભલે લાગે કે બીજા સર્જકો કહી રહ્યા છે, પણ હકીકતમા તો કદાચ મેઘાણી પોતાની જાતને જ કહી રહ્યા હતા :